Na podlagi 3. alineje drugega odstavka 6. člena, 55. in 57. člena Zakona o visokem šolstvu (ZViSUPB7, Ur. l. RS, št. 32/12, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ in 65/17, 175/20 – ZIUOPDVE in 57/21 – odl. US, [54/22](http://www.uradni-list.si/1/objava.jsp?sop=2022-01-1186" \o "Zakon za urejanje položaja študentov" \t "_blank) – ZUPŠ-1 in [100/22](http://www.uradni-list.si/1/objava.jsp?sop=2022-01-2512" \o "Zakon o strokovnih, znanstvenih in umetniških naslovih" \t "_blank) – ZSZUN), 14. točke 52. člena in 196. člena Statuta Univerze v Ljubljani (Ur. l. RS, št. 4/17 s spremembami in dopolnitvami) je Senat Univerze v Ljubljani na 12. seji dne 22. 11. 2022 sprejel spremembe in dopolnitve

ter

Uradno prečiščeno besedilo Meril za volitve v nazive visokošolskih učiteljev, znanstvenih delavcev ter sodelavcev Univerze v Ljubljani št. 5

# Splošne določbe

## člen

### (namen)

Z Merili za volitve v nazive visokošolskih učiteljev, znanstvenih delavcev ter visokošolskih in raziskovalnih sodelavcev Univerze v Ljubljani (v nadaljevanju: UL) se urejajo pogoji, merila in postopek za izvolitev v naziv visokošolskega učitelja, znanstvenega delavca in visokošolskega in raziskovalnega sodelavca (v nadaljevanju: Merila).

Merila opredeljujejo minimalne skupne, splošne in posebne pogoje za izvolitev v naziv.

Namen teh Meril je zagotoviti enotne in objektivne kriterije za izvolitve v naziv, kar naj posledično prispeva k dvigu kakovosti pedagoškega, raziskovalnega in umetniškega dela na UL.

Članice UL lahko tem pogojem po potrebi dodajo še posebne pogoje za izvolitev v naziv na posameznem habilitacijskem področju. Posebne pogoje za posamezno članico sprejme na predlog članice po predhodnem mnenju habilitacijske komisije univerze Senat UL in so priloga teh Meril.

## člen

Izvolitev v naziv je izraz avtonomne akademske presoje kandidatovega dela, raziskovalne, umetniške, strokovne in pedagoške usposobljenosti.

Izpolnjevanje količinskih pogojev za izvolitev v naziv je le minimalni pogoj za obravnavo vloge za izvolitev in ne ustvarja pravice do izvolitve.

## člen

### (priloge)

Priloge in sestavni del teh meril so:

1. seznam habilitacijskih področjih (Priloga 1),
2. priloge članic, ki vsebujejo:
   * opredelitev habilitacijskih področij, kjer je možno kombiniranje znanstvenih in umetniških del,
   * opredelitev habilitacijskih področij, kjer nastopi v mednarodnem prostoru niso mogoči oziroma niso primerni kot merilo kakovosti, in na njih kot za izvolitev pomembna dela štejejo dela, ki so pomembna za narodno ali državno samobitnost in kulturo,
   * opredelitev habilitacijskih področij, kjer delovanje v mednarodnem prostoru ni edino primerno merilo kakovosti in so za razvoj znanosti in stroke potrebne tudi objave v slovenskem jeziku, z opredeljenimi kriteriji uveljavljanja teh objav,
   * opredelitev habilitacijskih področij, na katerih prvo oziroma vodilno avtorstvo ne obstaja ali se ne izkazuje na običajen način,
   * seznam revij, primerljivih z revijami, indeksiranimi v SSCI ali SCI z IF>0, AHCI in Scopus s SNIP>0 (za habilitacijska področja družboslovja in humanistike), po posameznih habilitacijskih področjih, za katera je članica matična,
   * seznam založnikov, ki se upoštevajo pri uvrščanju monografij in delov monografij med pomembna dela oz. pri presoji njihove kakovosti, po posameznih habilitacijskih področjih,
   * seznam kazalcev mednarodne odmevnosti in njihove zahtevane količinske vrednosti za posamezne nazive, po posameznih habilitacijskih področjih,
   * morebitne posebne (dodatne) pogoje za izvolitev v naziv po posameznih habilitacijskih področjih. ter
3. Navodila za izvajanje meril (tehnična navodila).

Spremembe prilog in Navodila za izvajanje meril sprejme senat UL po predhodnem mnenju habilitacijske komisije. Sklep senata o spremembi prilog se sprejme po enakem postopku kot ta Merila in pomeni spremembo teh Meril.

# Habilitacijska področja

## člen

Kandidat je lahko izvoljen v nazive na habilitacijskih področjih, ki so navedena v Prilogi 1 teh Meril.

## člen

Kandidat je lahko izvoljen v naziv na enem ali več habilitacijskih področjih.

Vsaka vloga se obravnava samostojno in ločeno.

# Nazivi

## člen

Nazivi visokošolskih učiteljev so:

* redni profesor,
* izredni profesor,
* docent,
* višji predavatelj,
* predavatelj in
* lektor.

Nazivi znanstvenih delavcev so:

* znanstveni svetnik,
* višji znanstveni sodelavec,
* znanstveni sodelavec.

Nazivi visokošolskih sodelavcev so:

* asistent,
* bibliotekar,
* strokovni svetnik,
* višji strokovni sodelavec,
* strokovni sodelavec in
* učitelj veščin.

Naziv raziskovalnega sodelavca je asistent-raziskovalec.

## člen

### (t)

Senat UL voli v trajni naziv redne profesorje in znanstvene svetnike.

Senat članice voli v naziv za dobo pet let izredne profesorje, docente, višje predavatelje, predavatelje, lektorje, višje znanstvene sodelavce in znanstvene sodelavce. Ponovno so lahko izvoljeni po pogojih za ponovno izvolitev.

Senat članice voli v naziv za dobo treh let asistente in asistente-raziskovalce. Ponovno so lahko izvoljeni po pogojih za ponovno izvolitev.

Senat članice voli v trajni naziv bibliotekarje, strokovne svetnike, višje strokovne sodelavce, strokovne sodelavce in učitelje veščin.

## člen

### (v)

Visokošolski učitelji so lahko izvoljeni v nazive po naslednjem vrstnem redu: docent, izredni profesor, redni profesor.

Znanstveni delavci so lahko izvoljeni v nazive po naslednjem vrstnem redu: znanstveni sodelavec, višji znanstveni sodelavec, znanstveni svetnik.

Nižji in višji naziv je določen z vrstnim redom posamezne vrste nazivov iz tega člena Meril.

## člen

### (r)

Znanstveni delavec je lahko izvoljen v naziv visokošolskega učitelja, če izpolnjuje pogoj pedagoške usposobljenosti za izvolitev v ustrezni naziv. Šteje se, da je pogoj pedagoške usposobljenosti izpolnjen, če kandidat izpolnjuje vse kakovostne in količinske pogoje iz pedagoške dejavnosti za izvolitev v zaprošeni naziv.

Znanstveni svetnik je lahko pod pogojem iz prvega odstavka izvoljen v naziv rednega, višji znanstveni sodelavec v naziv izrednega profesorja, znanstveni sodelavec pa v naziv docenta. Tako pridobljeni pedagoški naziv velja do poteka znanstvenega naziva, na temelju katerega je prišlo do izvolitve v naziv visokošolskega učitelja.

V naziv docenta se lahko izvoli tudi znanstvenega svetnika ali višjega znanstvenega sodelavca, ob izpolnjevanju pogojev pedagoške usposobljenosti za naziv docenta.

Pri ponovni izvolitvi v pedagoški naziv iz prejšnjega odstavka oziroma prvi izvolitvi v višji pedagoški naziv se pri izpolnjevanju kakovostnih in količinskih pogojev, ki so vezani na datume oddaje prejšnjih vlog, smiselno upoštevajo datumi oddaje vlog za izvolitev v znanstveni naziv, na temelju katerega je bil kandidat izvoljen v naziv visokošolskega učitelja pod pogoji iz tega člena.

## člen

Nazivi visokošolskih učiteljev dokazujejo znanstvene in strokovne usposobljenosti, ki se zahtevajo za izvolitev v nazive znanstvenih delavcev pod pogoji in v razmerjih med posameznimi nazivi, ki so opredeljena v prejšnjem členu.

# Splošna določila o postopku

## člen

### (uporaba pravil v postopku)

V postopku presoje izpolnjevanja pogojev za izvolitev v naziv se uporabljajo predpisi, ki veljajo na dan vložitve vloge.

V postopku za izvolitev v naziv se poleg določil teh Meril uporabljajo določila Statuta UL in smiselno določila Zakona o splošnem upravnem postopku.

Določila teh Meril, ki določajo postopek, ki teče na ravni univerze, se smiselno uporabljajo v postopkih na članicah.

## člen

### (zaupnost gradiva ter varovanje podatkov kandidata in poročevalca)

Osebni podatki in zaupni podatki, ki so vsebovani v dokumentaciji postopka, se obdelujejo in hranijo v skladu z zakonom, ki ureja varovanje teh podatkov, ter v skladu z internimi akti univerze.

## člen

### (odločitev po prostem preudarku)

Pristojni organ izbere v postopku izvolitve v naziv na temelju svoje diskrecijske pravice med več mogočimi odločitvami tisto, ki jo glede na konkretni primer šteje za najbolj primerno in strokovno in jo kot takšno obrazloži oziroma podpre z navedbo dejstev in dokazov, ki so bili ugotovljeni v postopku.

## člen

### (pritožbeni postopek)

Pritožbeni postopek poteka v skladu z določili Statuta UL.

## člen

### (začetek postopka za izvolitev v naziv)

Postopek za izvolitev v naziv se začne na prošnjo kandidata za izvolitev v naziv.

Če kandidat ni zaposlen na univerzi, mora pri vsaki prošnji za izvolitev v naziv priložiti tudi obrazloženo izjavo senata članice, ki je matična za področje, na katerem se kandidat želi habilitirati (matična članica), da na univerzi obstaja interes za sodelovanje s kandidatom in s tem za izvedbo postopka za izvolitev. Če je interes za sodelovanje na članici, ki ni matična za področje, na katerem se kandidat želi habilitirati, senat te članice pošlje obrazloženo izjavo senatu matične članice, da na univerzi obstaja interes za sodelovanje s kandidatom in s tem za izvedbo postopka za izvolitev. Senat matične članice se seznani z izkazanim interesom in sprejme ugotovitveni sklep, s katerim prične postopek.

Kandidat mora vložiti pisno vlogo na članici, ki je znotraj UL matična za področje, na katerem se želi habilitirati.

Kadar gre za področje, ki je matično na več članicah, vloži kandidat vlogo za prvo izvolitev na kateri koli od matičnih članic. Če je kandidat že bil izvoljen v naziv na takem področju, mora vse nadaljnje vloge na tem področju vložiti na isti članici. Članice, na katerih je področje kandidatove habilitacije matično, se dogovorijo o imenovanju poročevalcev o usposobljenosti kandidata.

## člen

### (podaljšanje veljavnosti obstoječega naziva za čas postopka)

Kandidat, ki ima veljaven naziv in želi biti izvoljen v isti ali drug naziv ter želi, da se obstoječi naziv šteje za veljavnega do dokončnosti odločitve o vlogi, mora vložiti vlogo najmanj 6 mesecev pred iztekom veljavnega naziva.

## člen

### (izvolitev v nižji naziv)

Če kandidat zaprosi za izvolitev v nižji naziv, mora od oddaje vloge za zadnjo izvolitev izpolniti pogoje, ki so potrebni za ponovno izvolitev v nižji naziv.

## člen

### (postopek za predčasno izvolitev v višji naziv)

Kandidat, ki je prvič izvoljen v kateri koli naziv visokošolskega učitelja ali znanstvenega delavca, se lahko izjemoma predčasno izvoli v višji naziv pred potekom veljavnega naziva.

Vloga za izvolitev je predčasna, če je vložena prej kot devet mesecev pred potekom veljavnega naziva. Predčasna izvolitev temelji na izjemnih dosežkih kandidata s prvim ali vodilnim avtorstvom, ki so določeni v 49. členu teh Meril.

Za predčasno izvolitev v naziv mora kandidat izpolnjevati pogoje teh Meril za izvolitev v zaprošeni naziv. Del količinskih pogojev lahko nadomestijo izjemni dosežki.

## člen

### (izvolitev v naziv, ki odstopa od vrstnega reda)

Določilo predhodnega člena o predčasni izvolitvi v naziv se smiselno uporablja tudi za izvolitev v naziv, ki odstopa od vrstnega reda pri izvolitvi v naziv.

Pri izvolitvi v naziv, ki odstopa od vrstnega reda, mora kandidat izpolnjevati vse kakovostne in količinske pogoje teh Meril za izvolitev v zaprošeni naziv.

## člen

### (izvolitev v naziv, pri kateri se upošteva predhodni nižji naziv, pridobljen zunaj UL)

Če kandidat prosi za izvolitev v naziv in nima veljavnega nižjega naziva, pridobljenega na UL, ima pa ustrezno veljavno habilitacijo ustrezne druge univerze ali samostojnega visokošolskega zavoda oziroma raziskovalne institucije ali zaseda na takšni organizaciji delovno mesto, za katero se zahtevajo vsaj enakovredni pogoji, kot za habilitacijski naziv na UL, mora biti v postopku izvolitve izvedeno tudi priznanje tega naziva ob smiselni uporabi določili teh Meril in ugotovljeno ustrezno obdobje njegove veljavnosti. Taka izvolitev ne šteje za izvolitev po 18. ali 19. členu.

## člen

### (postopek za izvolitev v naziv po prekinitvi veljavnosti naziva)

Za prekinitev veljavnosti naziva na univerzi gre, če je od konca veljavnosti zadnjega naziva na univerzi preteklo več kot eno leto. Če kandidat po prekinitvi veljavnosti naziva na univerzi zaprosi za izvolitev v naziv, ki ga je imel nazadnje pred prekinitvijo veljavnosti naziva, ali za izvolitev v nižji naziv, vloži vlogo za prvo izvolitev v naziv in mora izpolnjevati pogoje, ki jih za izvolitev po prekinitvi določajo ta Merila.

## člen

### (vloga za izvolitev v naziv)

Vloga za izvolitev v naziv mora biti pripravljena v skladu z Navodili za izvajanje Meril, ki so priloga teh Meril.

## člen

Pristojna strokovna služba članice, ki ugotovi, da je predložena vloga ali dokumentacija nepopolna ali neustrezno sestavljena, pozove kandidata, da najkasneje v 30 dneh od prejema poziva odpravi pomanjkljivosti.

Če kandidat v 30 dneh od prejema poziva ne posreduje zahtevanih podatkov in ne zaprosi za podaljšanje roka, senat članice, na kateri teče postopek, vlogo kandidata zavrže.

## člen

Senat članice, pri kateri poteka postopek za izvolitev v naziv, imenuje najmanj tri poročevalce za oceno usposobljenosti kandidata ter v primeru, da je kandidat že opravljal pedagoško delo na UL, pozove študentske svete vseh članic, na katerih je kandidat pedagoško deloval, da oblikujejo mnenje o njegovem pedagoškem delu.

## člen

### (izvedba javnega preizkusnega predavanja)

Poročevalci za izdelavo strokovne ocene o usposobljenosti kandidata, ki prvič prosi za naziv visokošolskega učitelja, sporazumno s kandidatom določijo temo ter datum javnega preizkusnega predavanja.

Poročevalci ter študent, ki ga določi Študentski svet članice, ocenijo uspešnost predavanja in pripravijo o tem posebno poročilo v skladu s Pravilnikom o preizkusnem predavanju.

Poročevalci in študent so na javnem preizkusnem predavanju praviloma prisotni osebno, lahko pa tudi preko elektronskih medijev. Praviloma je lahko preko elektronskih medijev prisoten največ eden od poročevalcev. Če se kdo od poročevalcev ne more udeležiti predavanja, senat članice določi nadomestnega člana.

Preizkusno predavanje se praviloma izvede v slovenščini, če obstajajo utemeljeni razlogi, pa lahko tudi v drugem jeziku.

## člen

### (seznanitev z ocenami)

Članica kandidata seznani z negativnimi ocenami poročevalcev v roku treh dni od prejema vseh ocen ter na njegovo zahtevo tudi s pozitivnimi ocenami poročevalcev. Ob seznanitvi kandidata se iz dokumentacije odstranijo imena poročevalcev in drugi podatki, iz katerih bi bilo mogoče sklepati, kdo so poročevalci. Kandidata se seznani tudi z mnenjem študentskega sveta.

Kandidat se lahko v roku deset delovnih dni od prejema opredeli do vsebine negativnih ocen poročevalcev oz. negativnega mnenja študentskega sveta.

V primeru, da kandidat ni podal pisne izjasnitve v predvidenem roku, članica posreduje habilitacijski komisiji v okviru celotne dokumentacije tudi izjavo, da kandidat na posredovane negativne ocene in/ali negativno mnenje študentskega sveta ni podal pisne izjasnitve.

## člen

Članica posreduje celotno gradivo habilitacijski komisiji univerze v naslednjih primerih:

* prva izvolitev v naziv,
* izvolitev v višji ali nižji naziv visokošolskega učitelja ali znanstvenega delavca,
* druga ponovna in vsaka nadaljnja ponovna izvolitev v naziv visokošolskega učitelja ali znanstvenega delavca, z izjemo lektorja,
* imenovanje gostujočega učitelja ali gostujočega raziskovalca,
* postopek priznanja naziva.

V drugih primerih se celotno gradivo posreduje senatu članice.

Za izvolitev v višji naziv po tem členu šteje tudi izvolitev v višji naziv, v katerega je bil kandidat že izvoljen in je bil nato izvoljen v nižji naziv, ter je vložil vlogo za ponovno izvolitev v višji naziv.

## člen

### (odločitve habilitacijske komisije)

Habilitacijska komisija univerze odloča s sklepi, razen v primerih, ki jih izrecno drugače določajo ta Merila. Zoper sklepe habilitacijske komisije univerze ni pritožbe.

Strokovna služba rektorata sklepe habilitacijske komisije iz prejšnjega odstavka posreduje strokovni službi članice, razen v primeru iz 3. odst. 31. in 34. člena.

Habilitacijska komisija univerze v postopkih, za katere je pristojna v skladu s predhodnim členom, odloča:

* v postopku izvolitve v naziv visokošolskega učitelja in znanstvenega delavca, z izjemo rednega profesorja in znanstvenega svetnika, s sklepom soglasje k izvolitvi poda ali pa soglasja ne poda. V primeru nepodaje soglasja mora pristojni organ, ki sprejema dokončno odločitev o izvolitvi v naziv, vlogo kandidata zavrniti. V primeru podaje soglasja pristojni organ ni vezan na odločitev habilitacijske komisije univerze, vendar mora svojo drugačno odločitev utemeljiti. Pristojni organ odloči v roku 60 dni od prejema sklepa habilitacijske komisije univerze.
* V postopku izvolitve v naziv rednega profesorja ali znanstvenega svetnika s sklepom senatu univerze poda pozitiven ali negativen predlog za izvolitev. Senat univerze pri odločanju ni vezan na predlog habilitacijske komisije univerze, vendar mora svojo drugačno odločitev utemeljiti.
* V postopku imenovanja gostujočega učitelja in gostujočega raziskovalca rektorju poda predhodno pozitivno ali negativno mnenje k imenovanju. V primeru pozitivnega mnenja tudi predlaga, katerega od nazivov visokošolskega učitelja oz. znanstvenega delavca naj zasede kandidat. Rektor pri odločanju ni vezan na mnenje habilitacijske komisije univerze, vendar mora svojo drugačno odločitev utemeljiti.
* V postopku priznanja naziva s sklepom soglasje k priznanju naziva poda ali pa soglasja ne poda. V primeru nepodaje soglasja mora pristojni organ, ki sprejema dokončno odločitev o izvolitvi v naziv, vlogo kandidata zavrniti. V primeru podaje soglasja pristojni organ ni vezan na odločitev habilitacijske komisije univerze, vendar mora svojo drugačno odločitev utemeljiti. Pristojni organ odloči v roku 60 dni od prejema sklepa habilitacijske komisije univerze.

## člen

Habilitacijska komisija univerze nepopolne vloge s sklepom odloži ter pozove kandidata, da v roku, ki mu ga postavi, predloži manjkajoča dokazila in dokumente. Rok ne sme biti krajši od enega in daljši od štirih mesecev.

Če kandidat v roku ne predloži manjkajočih dokazil ali dokumentov, habilitacijska komisija univerze o tem obvesti senat članice, na kateri teče postopek za izvolitev v naziv. Senat članice tako vlogo zavrže.

## člen

Habilitacijska komisija univerze s sklepom odloči o vlogi kandidata v roku dveh mesecev od prejema popolne vloge.

Če je to potrebno za celovito presojo vloge, habilitacijska komisija univerze s sklepom odloži odločanje in pozove poročevalca na dopolnitev ali dodatno obrazložitev podane ocene oziroma senatu članice predlaga imenovanje dodatnih poročevalcev. Če poročevalec manjkajočih dopolnitev ne predloži v roku, habilitacijska komisija univerze o tem obvesti senat članice, ki imenuje novega poročevalca.

Če habilitacijska komisija univerze na temelju celovite presoje predloženega gradiva ugotovi, da ni mogoče sprejeti ocene poročevalcev, mora v sklepu iz 1. odstavka tega člena svoje mnenje posebej obrazložiti.

Vlogo lahko kandidat umakne do odločanja na seji habilitacijske komisije.

## člen

Če habilitacijska komisija univerze ni dala soglasja, lahko kandidat, ki je prosil za izvolitev v višji naziv, v roku 14 dni od prejema sklepa habilitacijske komisije univerze o zavrnitvi soglasja, na članici zaprosi za ponovno izvolitev v trenutni naziv in postopek se nadaljuje kot postopek ponovne izvolitve. S sklepom habilitacijske komisije iz tega odstavka kandidata seznani strokovna služba članice, in sicer najkasneje v 8 dneh od prejema sklepa.

V primeru, da kandidat ne zaprosi za ponovno izvolitev v trenutni naziv, senat članice zavrne vlogo kandidata skladno s 1. alinejo 2. odstavka 28. člena.

Če habilitacijska komisija univerze ni predlagala Senatu univerze izvolitve kandidata v naziv rednega profesorja ali znanstvenega svetnika, strokovna služba rektorata seznani kandidata z negativnim predlogom habilitacijske komisije univerze. Kandidat se lahko v roku 14 dni od seznanitve s predlogom habilitacijske komisije univerze opredeli do predloga. V enakem roku lahko kandidat na članici zaprosi za ponovno izvolitev v trenutni naziv in postopek se nadaljuje kot postopek ponovne izvolitve.

## člen

Pristojni organ za izvolitev v naziv zavrne vlogo kandidata zaradi znanstvene nepoštenosti ali hujših kršitev etičnih načel znanstvenega ter umetniškega dela. V tem primeru kandidat ne more več zaprositi za izvolitev v naziv na Univerzi v Ljubljani.

## člen

Kandidat, ki v postopku za izvolitev v naziv ni bil izvoljen, ne more ponovno zaprositi za izvolitev v ta naziv pred potekom enega leta, odkar je vlogo zavrnil pristojni organ, ki sprejema dokončno odločitev o izvolitvi v naziv.

# Imenovanje gostujočega učitelja in gostujočega raziskovalca

## člen

Za gostujočega učitelja ali gostujočega raziskovalca se za skupno dobo največ dveh let lahko imenuje, kdor ima ustrezno veljavno habilitacijo ustrezne druge univerze ali samostojnega visokošolskega zavoda oziroma raziskovalne institucije ali zaseda na takšni organizaciji delovno mesto, za katero se zahtevajo vsaj enakovredni pogoji, kot za habilitacijski naziv na UL.

Gostujočega učitelja ali gostujočega raziskovalca na predlog dekana članice in po predhodnem mnenju Habilitacijske komisije Univerze v Ljubljani imenuje rektor.

Predlog vsebuje: utemeljitev potrebe po vključitvi gostujočega učitelja ali raziskovalca v pedagoški oziroma raziskovalni proces, predlog umestitve gostujočega učitelja v enega od učiteljskih ali raziskovalnih nazivov ter utemeljitev odličnosti kandidata – znanstveni oziroma umetniški dosežki, objave, ugled institucij in obdobje, ko je deloval na njih. Predlogu je potrebno priložiti dokazilo o veljavni habilitaciji matične institucije oziroma dokazilo o ustrezni zaposlitvi na delovnem mestu, kot je navedeno v prvem odstavku tega člena.

Habilitacijska komisija Univerze v Ljubljani v predhodnem mnenju med drugim tudi predlaga, katerega od nazivov visokošolskega učitelja oz. znanstvenega delavca naj zasede kandidat za gostujočega učitelja ali gostujočega raziskovalca.

Gostujočega učitelja ali gostujočega raziskovalca z odločbo imenuje rektor za dobo dveh let ali za dobo enega leta, z možnostjo ponovnega imenovanja za dodatno leto. Po preteku dveh let gostovanja so v enega od teh nazivov lahko ponovno imenovani po preteku štirih let od zaključka gostovanja.

# Postopek priznanja naziva

## člen

Naziv, pridobljen zunaj UL, se lahko prizna na UL po postopku priznanja naziva. Za priznanje naziva mora imeti kandidat veljavno habilitacijo ustrezne druge univerze ali samostojnega visokošolskega zavoda oziroma raziskovalne institucije ali če kandidat na takšni organizaciji zaseda delovno mesto, za katero se zahtevajo vsaj enakovredni pogoji, kot za habilitacijski naziv na UL.

V postopku priznanja naziva, pridobljenega zunaj UL, se smiselno uporabljajo določila teh Meril o izvolitvi v naziv.

Priznanje naziva velja do izteka naziva na instituciji, kjer je bil naziv pridobljen, vendar ne dlje, kot bi veljal enak naziv na UL.

## člen

Postopek se začne z ugotovitvenim sklepom dekana o tem, da obstaja interes članice za priznanje naziva.

Na podlagi ugotovitvenega sklepa dekana kandidat vloži vlogo na članici, ki razvija habilitacijsko področje, najbolj sorodno področju, za katerega je kandidat habilitiran. V vlogi predloži podatke o postopku, po katerem je pridobil naziv, biografijo in bibliografijo.

Pristojna strokovna služba članice, ki ugotovi, da je predložena vloga ali dokumentacija nepopolna ali neustrezno sestavljena, pozove kandidata, da najkasneje v 30 dneh odpravi pomanjkljivosti.

Če kandidat v 30 dneh od poziva ne posreduje zahtevanih podatkov in ne zaprosi za podaljšanje roka, senat članice, na kateri teče postopek, vlogo kandidata zavrže kot nepopolno.

Senat članice, pri kateri poteka postopek za izvolitev v naziv, imenuje najmanj tri poročevalce za oceno primerljivosti naziva, pridobljenega zunaj UL. Poročevalci tudi predlagajo, kateri naziv naj se kandidatu prizna.

Dekan članice, na kateri teče postopek, posreduje poročila poročevalcev skupaj z ostalim gradivom habilitacijski komisiji UL.

## člen

Habilitacijska komisija univerze v okviru vloge kandidata in na temelju poročil poročevalcev, prejetega gradiva ter splošno dostopnih podatkov s sklepom odloči o izdaji soglasja k priznanju naziva.

Če habilitacijska komisija univerze ni dala soglasja, lahko kandidat, ki zaproša za priznanje naziva, v roku 14 dni od prejema sklepa habilitacijske komisije univerze o zavrnitvi soglasja, zaprosi za priznanje nižjega naziva, če je to mogoče. V nasprotnem primeru senat članice zavrne vlogo kandidata skladno s 4. alinejo 2. odstavka 28. člena.

# Elementi za presojo usposobljenosti za področje habilitacije in njihovo izkazovanje

#### Elementi za presojo znanstvene in strokovne ter umetniške usposobljenosti in njihovo izkazovanje

## člen

### (elementi za presojo znanstvene in strokovne usposobljenosti)

Elementi za presojo znanstvene in strokovne usposobljenosti za področje habilitacije so:

* uspešnost pri reševanju znanstvenih, raziskovalno-razvojnih ali strokovnih problemov;
* aktivno delovanje v mednarodnem prostoru;
* izkušnje pri delu v poklicnem okolju ipd.

## člen

### (izkazovanje znanstvene in strokovne usposobljenosti)

Znanstvena in strokovna usposobljenost na področju habilitacije se izkazuje z:

* ustrezno bibliografijo na področju, na katerem se kandidat želi habilitirati, t.j. z dokumentiranimi objavami znanstvenih in strokovnih del, dokumentiranimi raziskovalnimi in strokovnimi dosežki, dokumentiranim sodelovanjem pri znanstvenih, raziskovalnih ali strokovnih projektih, izumi in novimi sortami rastlin, dokumentiranim prenosom znanja v širše družbeno okolje in drugimi dokumentiranimi dosežki, ki se na področju posamezne stroke štejejo za dokaz izvirnosti in kakovosti,
* dokazili o uspešnem sodelovanju v mednarodnem prostoru,
* dokazljivimi navedki v znanstveni literaturi in
* pozitivnimi ocenami poročevalcev.

## člen

### (elementi za presojo umetniške usposobljenosti)

Elementi za presojo umetniške usposobljenosti za področje habilitacije so:

* javne izvedbe avtorskih del,
* javne predstavitve umetniškega dela (koncerti, recitali, dramske predstave, razstave ipd.),
* nagrade in priznanja za umetniško delo in
* aktivno delovanje v mednarodnem prostoru.

## člen

### (izkazovanje umetniške usposobljenosti)

Umetniška usposobljenost za področje habilitacije se izkazuje z:

* dokumentiranimi javnimi ali javnosti dostopnimi izvedbami avtorskih del, javnimi ali javnosti dostopnimi predstavitvami ali objavami umetniških del in drugimi dokumentiranimi dosežki, ki se na posameznem umetnostnem področju štejejo za dokaz izvirnosti in kakovosti,
* kritikami o umetniškem delovanju,
* nagradami za umetniško delovanje,
* članstvom v mednarodnih ansamblih in žirijah,
* sodelovanjem na uveljavljenih domačih in tujih festivalih, tekmovanjih in prireditvah,
* vabili na gostovanja v tujini,
* sodelovanjem z uveljavljenimi domačimi in tujimi umetniškimi institucijami in
* pozitivnimi ocenami poročevalcev.

## člen

### (upoštevanje del)

V postopku izvolitve v naziv se v bibliografiji upoštevajo dela kandidata, ki so relevantna za področje habilitacije, in so izvedena in objavljena oziroma sprejeta v objavo do datuma oddaje vloge.

Če kandidat vloži hkrati več vlog na istem habilitacijskem področju, v vlogah ne more uveljavljati istih del.

## člen

### (pomembna dela)

Pri presoji znanstvene in strokovne ter umetniške usposobljenosti se posebej vrednotijo pomembna dela kandidata. Kandidatova pomembna dela morajo biti relevantna za področje habilitacije in morajo biti objavljena oziroma predstavljena na način, ki ga priznava stroka za uveljavitev v domači in mednarodni znanstveni in strokovni ali umetniški javnosti na področju, za katerega se kandidat želi habilitirati, oz. so pomembna za narodno ali državno samobitnost in kulturo na habilitacijskih področjih, kjer nastopi v mednarodnem prostoru niso mogoči oziroma niso primerni kot merilo kakovosti.

Kot pomembna dela na znanstvenih področjih se lahko upoštevajo:

* znanstveni članki v razširjenih tujih jezikih, ki so objavljeni v:

1. revijah, indeksiranih v SSCI ali SCI z IF>0,
2. AHCI ali Scopus s SNIP>0 za habilitacijska področja družboslovja in humanistike,
3. če je za habilitacijsko področje značilno, da revije iz 1. in 2. točke te alineje niso edino zanesljivo merilo za preverjanje odmevnosti, članice v prilogah za posamezna habilitacijska področja opredelijo sezname dodatnih znanstvenih revij, ki so po mnenju stroke po kakovosti in mednarodni odmevnosti primerljive z revijami iz 1. in 2. točke te alineje,

* znanstvene monografije in deli znanstvenih monografij, objavljeni v enem od razširjenih tujih jezikov in izdani pri založbi s potrjenega seznama založnikov,
* dela, pomembna za narodno ali državno samobitnost in kulturo na habilitacijskih področjih, kjer nastopi v mednarodnem prostoru niso mogoči oziroma niso primerni kot merilo kakovosti,
* recenzirani univerzitetni učbeniki,

vrhunski strokovni (prenos tehnologij, patent, priprava zakonskih gradiv ipd.) ali športni dosežki.

Delo, ki je objavljeno v tujem jeziku v reviji, ki izhaja v Sloveniji in je v zahtevanih mednarodnih znanstvenih zbirkah, lahko šteje kot mednarodno pomembno delo le, če revija ustreza kriterijem mednarodne pomembnosti, torej mora imeti mednarodni uredniški odbor in mora objavljati prispevke iz mednarodnega okolja.

Na področjih, kjer delovanje v mednarodnem prostoru ni edino primerno merilo kakovosti in so za razvoj znanosti in stroke potrebne tudi objave v slovenskem jeziku, se v slovenščini objavljena dela obravnava enakovredno delom, objavljenim v enem od razširjenih tujih jezikov, ob upoštevanju kriterijev uveljavljanja teh objav, kot so opredeljeni v prilogah članic.

Kot pomembna dela na umetniških področjih se lahko upoštevajo:

* mednarodno odmevna dela oziroma vrhunski umetniški dosežki z javno predstavitvijo,
* dela, pomembna za narodno ali državno samobitnost in kulturo na habilitacijskih področjih, kjer nastopi v mednarodnem prostoru niso mogoči oziroma niso primerni kot merilo kakovosti,
* recenzirani univerzitetni učbeniki,
* vrhunski strokovni dosežki.

Pri pomembnih delih, ki jih kandidat uveljavlja za izvolitev v naziv redni profesor, znanstveni svetnik, izredni profesor ali višji znanstveni sodelavec, mora biti navedena afiliacija Univerze v Ljubljani. V primeru, ko je Univerza v Ljubljani kandidatu priznala naziv, pridobljen zunaj UL, ta zahteva velja za dela, ki so bila sprejeta v objavo v obdobju po priznanju naziva.

Pri presoji znanstvene in strokovne ter umetniške usposobljenosti se poleg kakovosti posameznih pomembnih del presoja tudi kakovost opusa pomembnih del kot celote.

## člen

### (prva in vodilna avtorstva)

Pri presoji znanstvene in strokovne ter umetniške usposobljenosti se upošteva tudi prva ali/in vodilna avtorstva kandidata pri pomembnih delih.

Na področjih, na katerih prvo oziroma vodilno avtorstvo ne obstaja ali se ne izkazuje na običajen način (npr. kjer so avtorji razvrščeni po abecednem vrstnem redu), mora biti jasno viden ustrezno pomemben prispevek kandidata pri teh delih. Sezname takih habilitacijskih področij po obrazloženem mnenju članice potrdi Senat univerze in so sestavni del prilog članice.

## člen

### (kombiniranje znanstvenih in umetniških del)

Za specifična področja, ki jih opredeli Senat UL, lahko kandidat za izvolitev v naziv izredni in redni profesor uveljavlja svoja znanstvena in umetniška dela. V takem primeru morata biti vsaj dve tretjini del, ki jih predloži za izvolitev v naziv izredni ali redni profesor, bodisi z umetniškega bodisi z znanstvenega področja, na katerem je bil izvoljen v naziv docent.

#### Elementi pedagoške usposobljenosti in njihovo izkazovanje

## člen

Elementi za presojo pedagoške usposobljenosti kandidata za izvolitev v naziv so:

* razumljivost ter sistematičnost predavanj, vaj, seminarjev, konzultacij ter preverjanj znanja,
* uspešno mentorstvo pri diplomah, specializacijah, magisterijih, doktoratih in vseživljenjskem ter drugem podiplomskem izobraževanju, mentorstvo študentom v izmenjavi in pri študentskem raziskovalnem delu,
* odnos do študentov,
* mnenje študentov o pedagoškem delu,
* spodbujanje k znanstvenemu, umetniškemu, pedagoškemu in strokovnemu delu,
* priprava, strokovna, pedagoška in metodična oziroma didaktična vrednost pedagoških pripomočkov, študijskih gradiv in učbenikov,
* razvijanje laboratorijev ali drugih specializiranih enot, ki podpirajo pedagoški proces,
* z dokazili potrjeno pedagoško usposabljanje po splošnih programih pedagoškega usposabljanja ali individualnih programih na članici.

## člen

Ko kandidat prvič (ne glede na področje izvolitve) prosi za izvolitev v naziv visokošolskega učitelja, se pedagoška usposobljenost izkazuje s preizkusnim predavanjem, pri nadaljnjih izvolitvah pa v skladu s 46. členom teh Meril.

V primeru, da je kandidat že opravljal pedagoško delo na UL, se pri prvi izvolitvi v naziv visokošolskega učitelja pedagoška usposobljenost izkazuje tudi z mnenjem Študentskega sveta in rezultati študentskih anket o pedagoškem delu kandidata.

#### Izkazovanje mednarodne odmevnosti

## člen

### (izkazovanje mednarodne odmevnosti dela)

Kandidat izkazuje mednarodno odmevnost svojega dela zlasti z naslednjimi kazalci mednarodne odmevnosti:

* mednarodno odmevnimi objavami,
* citati v znanstveni literaturi,
* vabljenimi predavanji na mednarodnih znanstvenih srečanjih,
* članstvom v uredniških odborih mednarodnih revij,
* s predstavitvijo svojih del na festivalih ali drugih enakovrednih prireditvah v tujini,
* s članstvom v mednarodnih žirijah.
* članstvom v tujih akademijah,
* nosilstvom predmeta v mednarodnih dodiplomskih ali podiplomskih programih ter
* pedagoškim sodelovanjem pri izvedbi dodiplomskih ali podiplomskih študijskih programov na tujih univerzah.

Kriteriji in podrobnejši seznam kazalcev mednarodne odmevnosti in njihove količinske vrednosti za posamezna področja so sestavni del prilog članic.

#### Izjemni dosežki

## člen

### (izjemni dosežki kandidata)

Izjemni dosežki kandidata so: pomembna mednarodna nagrada, pomembna dela z dokazano veliko mednarodno odmevnostjo, ali svetovno priznani umetniški dosežki. Te dosežke posebej ovrednotijo poročevalci.

#### Točkovanje

## člen

### (točkovanje bibliografske vrednosti del)

Pomen znanstvenoraziskovalne, umetniške, strokovne dejavnosti se v postopku izvolitve v naziv količinsko ocenjuje tudi s pomočjo točkovnika. Število točk za posamezno delo je odvisno od narave dela, revije, v kateri je bilo delo objavljeno, založbe, pri kateri je izšla monografija, ali načina, kako je bilo umetniško delo predstavljeno.

Točkuje se tudi pedagoška dejavnost.

## člen

### (točkovnik)

Kvantitativno vrednotenje znanstvenoraziskovalne, umetniške, pedagoške in strokovne dejavnosti kandidatov se izvaja na temelju naslednjega točkovnika:

|  |  |  |
| --- | --- | --- |
| **1.** | **ZNANSTVENORAZISKOVALNA DEJAVNOST** |  |
| 1.0 | Izjemni dosežek v skladu z 49. členom Meril | do 25 točk |
| **1.1.** | **Članki z recenzijo**  **Domače in tuje revije, ki imajo recenzijo, mednarodno izmenjavo in povzetek v tujem jeziku** |  |
| 1.1.1 | I. skupina (zgornjih 5% najvišje citiranih revij iz posameznega področja; če je na seznamu področja 20 ali manj revij, v to kategorijo sodijo revije na 1. in 2. mestu seznama) | do 12 točk |
| 1.1.2 | II. skupina (SSCI, SCI, AHCI, Scopus s SNIP>0 (za habilitacijska področja družboslovja in humanistike) | do 8 točk |
| 1.1.3 | III. skupina (revije, ki nadomeščajo SSCI, SCI, AHCI, Scopus s SNIP>0 (za habilitacijska področja družboslovja in humanistike) | do 6 točk |
| 1.1.4 | IV. skupina (ostale recenzirane revije) | do 2 točki |
| 1.1.5 | V. skupina (ostale revije) | do 1 točka |
| **1.2** | **Monografije** |  |
| 1.2.1 | Monografija (tuja) | do 25 točk |
| 1.2.2 | Monografija (domača) | do 20 točk |
| **1.3** | **Deli monografij** |  |
| 1.3.1 | Del monografije (tuja) | do 8 točk |
| 1.3.2 | Del monografije (domača) | do 4 točke |
| **1.4.** | **Vabljeno objavljeno plenarno predavanje** |  |
| 1.4.1 | * na domačih znanstvenih konferencah | do 2 točki |
| 1.4.2 | * na mednarodnih znanstvenih konferencah | do 5 točk |
| **1.5.** | **Vabljeno sekcijsko objavljeno predavanje** |  |
| 1.5.1 | * na domačih znanstvenih konferencah | do 1 točka |
| 1.5.2 | * na mednarodnih znanstvenih konferencah | do 3 točke |
| **1.6** | **Dokumentirani objavljeni referati na znanstvenih simpozijih in znanstvenih seminarjih** |  |
| 1.6.1 | * domači | do 0,5 točke |
| 1.6.2. | * mednarodni | do 1 točka |
| **1.7** | **Objavljene recenzije v obliki članka** | do 2 točki |
| **1.8** | **Izumi in nove sorte rastlin** |  |
| 1.8.1 | Patent s popolnim vsebinskim preizkusom, podeljen s strani EPO, USPTO, JPO ali PCT/WIPO | do 12 točk |
| 1.8.2 | Patent s popolnim vsebinskim preizkusom, razen patenti, podeljeni s strani EPO, USPTO, JPO ali PCT/WIPO | do 8 točk |
| 1.8.3 | Podeljena žlahtniteljska pravica za novo sorto rastlin | do 12 točk |
| **2.** | **UMETNIŠKA DEJAVNOST** |  |
| **2.0** | **Izjemni umetniški dosežek v skladu z 49. členom Meril** | do 25 točk |
| **2.1** | **Javna izvedba ali predstavitev umetniškega dela** | do 0.5 točk |
| **2.2** | **Javna izvedba, objava ali predstavitev umetniškega dela z objavljeno kritiko** | do 2 točki |
| **2.3** | **Javna izvedba, objava ali predstavitev umetniškega dela na pomembnih predstavitvah nacionalnega pomena** | do 4 točke |
| **2.4** | **Javna izvedba, objava ali predstavitev umetniškega dela na mednarodni ravni** | do 5 točk |
| **2.5** | **Javna izvedba, objava ali predstavitev umetniškega dela, ki ga stroka opredeljuje kot vrhunski dosežek nacionalnega pomena** | do 8 točk |
| **2.6** | **Javna izvedba, objava ali predstavitev umetniškega dela, ki ga stroka opredeljuje kot vrhunski dosežek v mednarodnem prostoru** | do 20 točk |
| **2.7** | **Ostala dokumentirana umetniška dejavnost po presoji strokovnih komisij** | do 5 točk |
| **3.** | **PEDAGOŠKA DEJAVNOST** |  |
| **3.1** | **Učbeniki** |  |
| 3.1.1 | Univerzitetni učbenik z recenzijo | do 10 točk |
| 3.1.2 | Nova, dopolnjena izdaja | do 5 točk |
| 3.1.3 | Ostali neuniverzitetni recenzirani učbeniki | do 5 točk |
| 3.1.4 | Učni pripomočki in študijska gradiva (v pisni ali elektronski obliki) | do 2 točki |
| **3.2** | **Mednarodni projekti na področju razvoja kurikulov študijskih programov, pedagoških metod itd.** | do 3 točke |
| **3.3** | **Potrjeno pedagoško delovanje na tuji univerzi** | **do 8 točk\*** |
| **3.4** | **Mentorstvo (somentorstvo se točkuje polovično)** |  |
| 3.4.1 | * pri diplomah (UNI) oz. 2. bolonjska stopnja | do 1 točka |
| 3.4.2 | * pri diplomah (VŠ) oz. 1 bolonjska stopnja | do 0,5 točke |
| 3.4.3 | * pri študentskih raziskovalnih nalogah | do 1 točka |
| 3.4.4 | * pri študentskih umetniških nalogah | do 1 točka |
| 3.4.5 | * pri nacionalnih uvrstitvah na zahtevnih selekcijah | do 1,5točke |
| 3.4.6 | * pri mednarodnih uvrstitvah po zahtevnih selekcijah | do 2 točki |
| 3.4.7 | * pri Prešernovih nagradah (fakultetnih) | do 1,5 točke |
| 3.4.8 | * pri Prešernovih nagradah (univerzitetnih) | do 2 točki |
| 3.4.9 | * pri magisterijih po programih pred uvedbo bolonjskih programov | do 2 točki |
| 3.4.10 | * pri doktoratih | do 3 točke |
| 3.5 | Študentska ocena, povprečna ocena v zgornjih 10% ocenjevalne lestvice na članici, ocena se upošteva pri največ enem predmetu letno | do 3 točke\* |
| 3.6 | Študentska nagrada za pedagoško delo (nagrade opredelijo članice s posebnim pravilnikom) | do 3 točke |
| **3.7** | **Organizacija poletne šole, seminarja, tekmovanja s** |  |
| 3.7.1 | * pretežno tujo udeležbo | do 2 točki |
| 3.7.2 | * pretežno domačo udeležbo | do 1 točke |
| **3.8** | **Udeležba na organiziranem pedagoškem usposabljanju (na ravni univerze ali v mednarodnem prostoru) – s potrdilom** | **do 1 točke\*** |
| **4.** | **STROKOVNA DEJAVNOST** |  |
| **4.1** | **Poljudno - znanstvena knjiga** |  |
| 4.1.1 | * doma | do 3 točke |
| 4.1.2 | * v tujini | do 6 točk |
| 4.2 | Urednik ali sourednik revije, knjige, zbornika konference |  |
| 4.2.1 | * domače | do 3 točke |
| 4.2.2 | * tuje | do 6 točk |
| **4.3** | **Strokovni članki ali računalniški program** | **do 1 točka** |
| **4.4** | **Objavljeni prikazi, poročila, ekspertize** | **do 0,5 točke** |
| **4.5** | **Poljudno strokovni članki** | **do 0,1 točke** |
| **4.6** | **Prenos znanja v širše družbeno okolje** |  |
| 4.6.1 | Mentorstvo zagonskih podjetij, pri katerih se razvijajo inovativni izdelki in storitve | do 2 točki |
| 4.6.2 | Vodenje raziskovalno-razvojnih (tržnih) projektov po naročilu gospodarskih subjektov | do 1 točka,  skupaj največ 12 točk |
| 4.6.3 | Prenos znanja (prodan ali licenciran patent, patentna prijava, žlahtniteljska pravica in/ali strokovno znanje in izkušnje), pri katerem je udeležen kandidat za izvolitev v naziv, preko pogodbe, sklenjene med UL in gospodarsko družbo v skladu z 18. in 19. členom Pravilnika o upravljanju s pravicami industrijske lastnine na UL | do 1 točka,  skupaj največ 12 točk |
| 4.6.4 | Projektno sodelovanje z inovativnimi izdelki in storitvami v izobraževalnih, kulturnih, umetniških, zdravstvenih in humanitarnih ustanovah. | do 1 točka,  skupaj največ 12 točk |
| 4.6.5 | Sodelovanje pri pripravi zakonov,predpisov ali standardov | do 1 točka,  skupaj največ 12 točk |
| **4.7** | **Soustvarjanje vrhunskega športnega dosežka** |  |
| 4.7.1 | Športniki perspektivnega razreda | 3 točke |
| 4.7.2 | Športniki mednarodnega razreda | 5 točk |
| 4.7.3 | Športniki svetovnega razreda | 10 točk |
| **4.8** | **Ostala dokumentirana strokovna dejavnost po presoji strokovnih komisij** | **do 12 točk\*** |

\* Največje skupno število točk za to kategorijo točkovnika. Za druge kategorije se število točk nanaša na največje število točk za enoto (članek, umetniško delo, dosežek, idr.).

#### Izkazovanje izpolnjevanja drugih pogojev za izvolitev v naziv

## člen

### (izkazovanje aktivnega znanja tujega jezika)

Aktivno znanje razširjenega tujega jezika se izkazuje z ustreznim certifikatom ali dokazilom pristojne institucije, ki izkazuje doseženo raven znanja B2, C1 ali C2 po Skupnem evropskem jezikovnem okviru ali z mednarodno uveljavljenim potrdilom znanja določenega jezika~~.~~

Kandidat za izvolitev v naziv, ki je dosegel doktorat na tuji univerzi po programu, ki je potekal v enem od svetovnih jezikov, in je tudi doktorsko disertacijo napisal v tem jeziku, ni dolžan predložiti dokazil o aktivnem znanju enega od razširjenih tujih jezikov.

Aktivno znanje razširjenega tujega jezika lahko kandidat izkaže tudi s tem, da predloži ustrezno dokazilo, da je:

* pridobil diplomo 1., 2. ali 3. stopnje v tuji državi (priloži diplomo kot dokazilo o znanju tujega jezika);
* opravil izpit iz tujega jezika na 1. ali 2. stopnji (priloži kopije potrdila o opravljenih izpitih).

Znanje tujega jezika se izkazuje samo pri prvi izvolitvi.

# Pogoji za izvolitev v naziv

## člen

Kandidat za izvolitev v naziv mora kumulativno izpolnjevati skupne, splošne in posebne pogoje za izvolitev v naziv.

Skupni pogoji za izvolitev v naziv so pogoji, ki jih mora izpolnjevati vsak kandidat za izvolitev v naziv.

Splošni pogoji so formalni pogoji, ki jih mora poleg skupnih pogojev izpolnjevati kandidat za izvolitev v posamezni naziv.

Posebni pogoji so kakovostni pogoji, ki jih mora poleg skupnih in splošnih pogojev izpolnjevati kandidat za izvolitev v naziv, in minimalni količinski pogoji za obravnavo vloge za izvolitev v zaprošeni naziv.

#### Skupni pogoji za izvolitev v naziv

## člen

Skupni pogoji za izvolitev v naziv so:

* izkazana ustrezna izobrazba ali ustrezen strokovni ali znanstveni naslov,
* izkazana usposobljenost za znanstvenoraziskovalno ali umetniško in strokovno delo glede na zaprošeni naziv,
* izkazana pedagoška usposobljenost,
* pozitivna ocena večine poročevalcev o usposobljenosti kandidata ali obrazloženo pozitivno mnenje habilitacijske komisije o usposobljenosti kandidata, podano na podlagi tretjega odstavka 30. člena
* aktivno znanje vsaj enega razširjenega tujega jezika.

Pedagoške usposobljenosti niso dolžni izkazati kandidati za izvolitev v nazive znanstvenih delavcev, asistenta – raziskovalca, strokovnega svetnika, višjega strokovnega sodelavca, strokovnega sodelavca in bibliotekarja.

#### Splošni in posebni pogoji za izvolitev v posamezni naziv

##### Redni profesor in znanstveni svetnik

## člen

### (splošni pogoji za izvolitev v naziv redni profesor in znanstveni svetnik)

V naziv rednega profesorja ali znanstvenega svetnika je lahko izvoljen, kdor ima:

* doktorat znanosti,

oziroma na umetniških področjih:

* priznana umetniška dela in
* univerzitetno izobrazbo ustrezne smeri, pridobljeno po študijskih programih, sprejetih do junija 2004, izobrazbo druge stopnje, pridobljeno po študijskih programih, sprejetih po tem datumu.

## člen

### (posebni pogoji za izvolitev v naziv redni profesor in znanstveni svetnik)

Za izvolitev v naziv rednega profesorja oz. znanstvenega svetnika mora kandidat poleg skupnih in splošnih pogojev izpolnjevati tudi naslednje posebne kakovostne pogoje:

* uspešno deluje v strokovnem okolju;
* poglablja in dopolnjuje znanstvene in umetniške dosežke ter skrbi za njihovo uporabo oziroma bogati slovensko in mednarodno znanje in kulturo;
* je objavil znanstvena ali umetniška dela, ki so pomembna za razvoj stroke v mednarodnem in nacionalnem okviru;
* izkazuje mednarodno odmevnost svojega dela oz. s svojim umetniškim delom sega v mednarodni prostor,
* je raziskovalno, umetniško ali pedagoško deloval na tujih univerzah ali pomembnih umetniških ustanovah,
* je ustrezno prispeval k vzgoji strokovnjakov na svojem področju in
* je vodil raziskovalne projekte ali projekte, če se kandidat habilitira po umetniški poti. Pogoj vodenja projekta oz. projektov je podrobneje definiran v Navodilih za izvajanje Meril (tehnična merila) in v posameznih prilogah članic k Merilom.

Minimalni količinski kriteriji za izpolnjevanje zgoraj navedenih kakovostnih pogojev iz 5., 6. in 7. alineje 1. odstavka tega člena so:

* je po opravljenem doktoratu najmanj tri mesece neprekinjeno raziskovalno ali pedagoško deloval na tuji univerzi ali raziskovalni ustanovi ali
* da je po priznanju pomembnih umetniških del najmanj tri mesece neprekinjeno umetniško ali pedagoško deloval na eni ali več tujih univerzah ali pomembnih umetniških ustanovah na širšem področju habilitacije; enako kot delovanje na tuji univerzi ali umetniški ustanovi se vrednoti sodelovanje v žiriji pri pomembnih mednarodnih umetniških tekmovanjih ali natečajih, mentorstvo študentom, ki dosežejo mednarodna priznanja na mednarodnih tekmovanjih ali na mednarodnih prireditvah, ki so glede na prostor in kraj dogajanja izjemnega pomena,
* je bil mentor pri vsaj enem zaključenem doktoratu ali somentor pri dveh s širšega področja habilitacije oziroma mentor pri vsaj enem posebnem umetniškem dosežku,
* je vodil vsaj en raziskovalni projekt ali projekt, če se kandidat habilitira po umetniški poti, s področja, na katerem zaproša za naziv.

Na podlagi strokovnih mnenj in predložene ustrezne dokumentacije se lahko v posebej utemeljenih primerih kandidatu v specifičnih življenjskih okoliščinah, ki mu je zaradi teh okoliščin onemogočena daljša odsotnost od doma (npr. delavci, ki delajo krajši delovni čas v skladu s predpisi o pokojninskem in invalidskem zavarovanju, predpisi o zdravstvenem zavarovanju ali drugimi predpisi; delavci, ki negujejo in varujejo otroka, ki potrebuje posebno nego in varstvo v skladu s predpisi, ki urejajo družinske prejemke; drugi podobni, objektivno utemeljeni primeri), prizna izpolnjevanje pogoja tri mesečnega neprekinjenega pedagoškega, raziskovalnega ali umetniškega delovanja na tuji univerzi, raziskovalni ustanovi ali pomembni umetniški ustanovi, na osnovi izkazanega drugačnega aktivnega mednarodnega delovanja. V takih primerih morajo primerljivost oziroma ustreznost takega mednarodnega delovanja obvezno oceniti strokovni poročevalci.

Za izvolitev v naziv znanstveni svetnik ni potrebno izpolnjevanje pogojev iz 6. alineje 1. odstavka in 3. alineje 2. odstavka tega člena.

## člen

### (posebni količinski pogoji za izvolitev v naziv redni profesor in znanstveni svetnik na znanstvenem področju)

Pri izvolitvi v naziv redni profesor in znanstveni svetnik mora kandidat izpolnjevati naslednje minimalne količinske pogoje za obravnavo vloge:

* pri ocenjevanju objavljenih del in pedagoške dejavnosti mora dosegati najmanj 90 točk,
  + od tega najmanj 20 točk iz pedagoške in najmanj 50 točk iz znanstvene dejavnosti,
  + od tega najmanj 30 točk od datuma oddaje vloge za prvo izvolitev v trenutni naziv (od tega najmanj 7,5 točk iz pedagoške in najmanj 15 točk iz znanstvene dejavnosti);
* je objavil vsaj 14 pomembnih del z afiliacijo Univerze v Ljubljani, pri katerih mora biti kandidat prvi ali vodilni avtor,
  + od tega najmanj 7 od datuma oddaje vloge za prvo izvolitev v trenutni naziv,
  + od 14 pomembnih del mora biti najmanj 6 člankov objavljeni v revijah, indeksiranih v SSCI, SCI z IF>0, AHCI ali v Scopus s SNIP>0 (za habilitacijska področja družboslovja in humanistike),
  + Najmanj 1 članek mora biti objavljen v zgornji polovici revij iz področij po razvrstitvi WOS ali Scopus, ki so indeksirane v SSCI, SCI z IF ali Scopus s Snip (za habilitacijska področja družboslovja in humanistike). Na posameznih področjih in disciplinah se kot objava v zgornji polovici revij iz področij po razvrstitvi WOS ali Scopus lahko upošteva tudi uvrstitev znotraj posamezne discipline, pri čemer se uvrstitev preračuna znotraj seznama revij, ki so uvrščene v to disciplino. Če se ista revija pojavlja na več področjih, se upošteva višja uvrstitev,
* največ 8 od 14 pomembnih del so lahko:
  + - članki v znanstvenih revijah, opredeljenih v prilogah članic za posamezna habilitacijska področja, ki so po mnenju stroke po kakovosti in mednarodni odmevnosti primerljive z revijami, indeksiranimi v SSCI, SCI z IF, AHCI ali Scopus s Snip (za habilitacijska področja družboslovja in humanistike),
    - znanstvene monografije ali deli znanstvenih monografij,
    - recenzirani univerzitetni učbenik,
    - izum (1.8 v točkovniku),
    - prenos znanja (4.6 v točkovniku) ali vrhunski strokovni ali športni dosežek,
  + Znanstvena monografija v tem primeru šteje kot dve deli; uveljavlja se lahko največ en učbenik, največ dva izuma in največ dva prenosa znanja ali vrhunska strokovna ali športna dosežka.

Kandidat mora vsaj 3 dela objaviti v slovenskem jeziku. To ne velja za tujce.

Za izvolitev v naziv znanstveni svetnik ni potrebno doseganje minimalnega števila točk iz pedagoške dejavnosti iz 1. alineje 1. odstavka tega člena, mora pa kandidat dosegati najmanj 70 točk iz znanstvene dejavnosti od tega najmanj 22,5 točke iz znanstvene dejavnosti od datuma oddaje vloge za prvo izvolitev v trenutni naziv.

## člen

### (posebni količinski pogoji za izvolitev v naziv redni profesor na umetniškem področju)

Pri prvi izvolitvi v naziv redni profesor na umetniškem področju mora kandidat izpolnjevati naslednje minimalne količinske pogoje za obravnavo vloge:

* pri ocenjevanju objavljenih del in pedagoške dejavnosti mora dosegati najmanj 90 točk,
  + od tega najmanj 20 točk iz pedagoške in najmanj 50 točk iz umetniške dejavnosti,
  + od tega najmanj 30 točk od datuma oddaje vloge za prvo izvolitev v trenutni naziv (od tega najmanj 7,5 točk iz pedagoške in najmanj 15 točk iz umetniške dejavnosti);
* ima najmanj 14 pomembnih del, pri katerih je kandidat edini avtor ali pa je pri nastanku dela jasno viden in prepoznaven delež kandidata, če so nastala v soavtorstvu,
  + od tega najmanj 7 od datuma oddaje vloge za prvo izvolitev v trenutni naziv,
* s svojim umetniškim delom sega v mednarodni prostor.

## člen

### (javno predavanje)

Kandidat za izvolitev v naziv rednega profesorja mora pred izvolitvijo opraviti javno predavanje.

Kandidat za izvolitev v naziv rednega profesorja umetniškega področja lahko namesto javnega predavanja predstavi svoje umetniško delo na za konkretno umetniško področje običajen način.

##### Izredni profesor in višji znanstveni sodelavec

## člen

### (splošni pogoji za izvolitev v naziv izredni profesor in višji znanstveni sodelavec)

V naziv izrednega profesorja ali višjega znanstvenega sodelavca je lahko izvoljen, kdor ima:

* doktorat znanosti,

oziroma na umetniških področjih:

* priznana umetniška dela in
* univerzitetno izobrazbo ustrezne smeri, pridobljeno po študijskih programih, sprejetih do junija 2004, izobrazbo druge stopnje, pridobljeno po študijskih programih, sprejetih po tem datumu.

## člen

### (posebni pogoji za izvolitev v naziv izredni profesor in višji znanstveni sodelavec)

Za izvolitev v naziv izrednega profesorja ali višjega znanstvenega sodelavca mora kandidat poleg skupnih in splošnih pogojev izpolnjevati tudi naslednje posebne kakovostne pogoje:

* je sposoben samostojno znanstvenoraziskovalno, razvojnoraziskovalno ali umetniško delovati na področju, na katerem se habilitira, ter na njem prispevati nova znanja ali stvaritve, kar se izkazuje z ustrezno bibliografijo na področju habilitiranja,
* je uspešno deloval v strokovnem okolju;
* izkazuje mednarodno odmevnost svojega dela oz. s svojim umetniškim delom sega v mednarodni prostor,
* je raziskovalno, umetniško ali pedagoško deloval na tujih univerzah ali pomembnih umetniških ustanovah,
* je ustrezno prispeval k vzgoji strokovnjakov na svojem področju,
* je vodil raziskovalne projekte ali projekte, če se kandidat habilitira po umetniški poti in
* ima soglasje habilitacijske komisije.

Minimalni količinski kriteriji za izpolnjevanje zgoraj navedenih kakovostnih pogojev iz 4., 5. in 6. alineje 1. odstavka tega člena so:

* je po opravljenem doktoratu najmanj tri mesece neprekinjeno raziskovalno ali pedagoško deloval na tuji univerzi ali raziskovalni ustanovi ali
* da je po priznanju pomembnih umetniških del najmanj tri mesece neprekinjeno umetniško ali pedagoško deloval na eni ali več tujih univerzah ali pomembnih umetniških ustanovah na širšem področju habilitacije; enako kot delovanje na tuji univerzi ali umetniški ustanovi se vrednoti sodelovanje v žiriji pri pomembnih mednarodnih umetniških tekmovanjih ali natečajih, mentorstvo študentom, ki dosežejo mednarodna priznanja na mednarodnih tekmovanjih ali na mednarodnih prireditvah, ki so glede na prostor in kraj dogajanja izjemnega pomena,
* je bil somentor pri najmanj enem zaključenem doktoratu s širšega področja habilitacije ali je sicer ustrezno prispeval k vzgoji strokovnjakov na svojem področju. Za tak prispevek se šteje:
  + mentorstvo študentu pri znanstvenem magisteriju ali magisteriju na umetniškem področju, po študijskih programih, sprejetih do junija 2004,
  + mentorstvo podiplomskemu študentu, ki mu je bila odobrena tema doktorske naloge,
  + mentorstvo študentom pri posebnih umetniških dosežkih, na tekmovanjih in v okviru poklicnih umetniških ansamblov ali skupin;
  + uspešno zaključeno mentorstvo pri vsaj enem študentskem delu, nagrajenim z univerzitetno Prešernovo nagrado oziroma z nacionalno strokovno ali mednarodno nagrado;
  + glavno mentorstvo pri dveh zaključenih strokovnih specializacijah, vključno s specialističnim izpitom;
* je vodil vsaj en raziskovalni projekt ali projekt, če se kandidat habilitira po umetniški poti, s področja, na katerem zaproša za naziv.

Na podlagi strokovnih mnenj in predložene ustrezne dokumentacije se lahko v posebej utemeljenih primerih kandidatu v specifičnih življenjskih okoliščinah, ki mu je zaradi teh okoliščin onemogočena daljša odsotnost od doma (npr. delavci, ki delajo krajši delovni čas v skladu s predpisi o pokojninskem in invalidskem zavarovanju, predpisi o zdravstvenem zavarovanju ali drugimi predpisi; delavci, ki negujejo in varujejo otroka, ki potrebuje posebno nego in varstvo v skladu s predpisi, ki urejajo družinske prejemke; drugi podobni, objektivno utemeljeni primeri), prizna izpolnjevanje pogoja tri mesečnega neprekinjenega pedagoškega, raziskovalnega ali umetniškega delovanja na tuji univerzi, raziskovalni ustanovi ali pomembni umetniški ustanovi, na osnovi izkazanega drugačnega aktivnega mednarodnega delovanja. V takih primerih morajo primerljivost oziroma ustreznost takega mednarodnega delovanja obvezno oceniti strokovni poročevalci.

Za izvolitev v naziv višji znanstveni sodelavec ni potrebno izpolnjevanje pogojev iz 5. alineje 1. odstavka in 3. alineje 2. odstavka tega člena.

## člen

### (posebni količinski pogoji za prvo izvolitev v naziv izredni profesor in višji znanstveni sodelavec na znanstvenem področju)

Pri prvi izvolitvi v naziv izredni profesor ali višji znanstveni sodelavec mora kandidat izpolnjevati naslednje minimalne količinske pogoje za obravnavo vloge:

* pri ocenjevanju objavljenih del in pedagoške dejavnosti doseže najmanj 60 točk,
  + od tega najmanj 15 točk iz pedagoške in najmanj 35 točk iz znanstvene dejavnosti,
  + od tega najmanj 25 točk od datuma oddaje vloge za prvo izvolitev v trenutni naziv (od tega najmanj 7,5 točk iz pedagoške in najmanj 15 točk iz znanstvene dejavnosti);
* je objavil vsaj 7 pomembnih del z afiliacijo Univerze v Ljubljani, pri katerih mora biti kandidat prvi ali vodilni avtor,
  + od tega najmanj 4 od datuma oddaje vloge za prvo izvolitev v trenutni naziv,
  + od 7 pomembnih del morajo biti najmanj 3 članki objavljeni v revijah, indeksiranih v SSCI, SCI z IF>0, AHCI ali v Scopus s SNIP>0 (za habilitacijska področja družboslovja in humanistike),
  + Najmanj 1 članek mora biti objavljen v zgornji polovici revij iz področij po razvrstitvi WOS ali Scopus, ki so indeksirane v SSCI, SCI z IF ali Scopus s Snip (za habilitacijska področja družboslovja in humanistike). Na posameznih področjih in disciplinah se kot objava v zgornji polovici revij iz področij po razvrstitvi WOS ali Scopus lahko upošteva tudi uvrstitev znotraj posamezne discipline, pri čemer se uvrstitev preračuna znotraj seznama revij, ki so uvrščene v to disciplino. Če se ista revija pojavlja na več področjih, se upošteva višja uvrstitev.
  + največ 4 od 7 pomembnih del so lahko:
    - članki v znanstvenih revijah, opredeljenih v prilogah članic za posamezna habilitacijska področja, ki so po mnenju stroke po kakovosti in mednarodni odmevnosti primerljive z revijami, indeksiranimi v SSCI, SCI z IF, AHCI ali Scopus s Snip (za habilitacijska področja družboslovja in humanistike),
    - znanstvene monografije ali deli znanstvenih monografij,
    - recenzirani univerzitetni učbenik,
    - izum (1.8 v točkovniku),
    - prenos znanja (4.6 v točkovniku) ali vrhunski strokovni ali športni dosežek,
  + Znanstvena monografija v tem primeru šteje kot dve deli; uveljavlja se lahko največ en učbenik, največ dva izuma in največ en prenos znanja ali vrhunski strokovni ali športni dosežek.

Kandidat mora vsaj 2 deli objaviti v slovenskem jeziku. To ne velja za tujce.

Za izvolitev v naziv višji znanstveni sodelavec ni potrebno doseganje minimalnega števila točk iz pedagoške dejavnosti iz 1. alineje 1. odstavka tega člena, mora pa kandidat dosegati najmanj 50 točk iz znanstvene dejavnosti od tega najmanj 22,5 točke iz znanstvene dejavnosti od datuma oddaje vloge za prvo izvolitev v trenutni naziv.

## člen

### (posebni količinski pogoji za prvo izvolitev v naziv izredni profesor na umetniškem področju)

Pri prvi izvolitvi v naziv izredni profesor na umetniškem področju mora kandidat izpolnjevati naslednje minimalne količinske pogoje za obravnavo vloge:

* pri ocenjevanju objavljenih del in pedagoške dejavnosti doseže najmanj 60 točk
  + od tega najmanj 15 točk iz pedagoške in najmanj 35 točk iz umetniške dejavnosti,
  + od tega najmanj 25 točk od datuma oddaje vloge za prvo izvolitev v trenutni naziv (od tega najmanj 7,5 točk iz pedagoške in najmanj 15 točk iz umetniške dejavnosti);
* ima najmanj 7 pomembnih del, pri katerih je kandidat edini avtor ali pa je pri nastanku dela jasno viden in prepoznaven delež kandidata, če so nastala v soavtorstvu,
  + od tega najmanj 4 od datuma oddaje vloge za prvo izvolitev v trenutni naziv,
* s svojim umetniškim delom sega v mednarodni prostor.

## člen

### (posebni količinski pogoji za ponovno izvolitev v naziv izredni profesor in višji znanstveni sodelavec)

Pri ponovni izvolitvi v naziv izrednega profesorja mora kandidat v času od datuma oddaje vloge za zadnjo izvolitev doseči vsaj 15 točk (od tega najmanj 5 točk iz pedagoške in najmanj 9 točk iz znanstvene ali umetniške dejavnosti) po točkovniku in mora iz časa od datuma oddaje vloge za zadnjo izvolitev predložiti vsaj tri pomembna dela z afiliacijo Univerze v Ljubljani.

Pri ponovni izvolitvi v naziv višji znanstveni sodelavec mora kandidat v času od datuma oddaje vloge za zadnjo izvolitev doseči vsaj 15 točk iz znanstvene dejavnosti in mora iz časa od datuma oddaje vloge za zadnjo izvolitev predložiti vsaj tri pomembna dela z afiliacijo Univerze v Ljubljani.

## člen

### (pogoji za izvolitev v naziv izredni profesor in višji znanstveni sodelavec po prekinitvi veljavnosti naziva)

Kandidat za izvolitev v naziv izrednega profesorja ali višjega znanstvenega sodelavca po prekinitvi veljavnosti naziva mora kumulativno izpolnjevati vse pogoje za prvo izvolitev v naziv izrednega profesorja oz. višjega znanstvenega sodelavca (60. do 63. člen Meril), pri čemer mora od oddaje vloge za zadnjo izvolitev v naziv pred prekinitvijo veljavnosti pri ocenjevanju objavljenih del in pedagoške dejavnosti doseči najmanj 25 točk (od tega najmanj 7,5 točk iz pedagoške in najmanj 15 točk iz znanstvene ali umetniške dejavnosti) in objaviti najmanj 4 pomembna dela, pri katerih mora biti kandidat prvi ali vodilni avtor, s seznama revij, ki ga pripravi članica, in so v skladu z zahtevami Meril in prilog meril članice, na kateri je kandidat vložil vlogo.

Za izvolitev v naziv višji znanstveni sodelavec ni potrebno doseganje minimalnega števila točk iz pedagoške dejavnosti iz 1. odstavka tega člena, mora pa kandidat dosegati najmanj 22,5 točke iz znanstvene dejavnosti od oddaje vloge za zadnjo izvolitev v naziv pred prekinitvijo veljavnosti.

##### Docent in znanstveni sodelavec

## člen

### (splošni pogoji za izvolitev v naziv docent in znanstveni sodelavec)

V naziv docenta in znanstvenega sodelavca je lahko izvoljen, kdor ima:

* doktorat znanosti,

oziroma na umetniških področjih:

* priznana umetniška dela in
* univerzitetno izobrazbo ustrezne smeri, pridobljeno po študijskih programih, sprejetih do junija 2004, izobrazbo druge stopnje, pridobljeno po študijskih programih, sprejetih po tem datumu.

## člen

### (posebni pogoji za izvolitev v naziv docent in znanstveni sodelavec)

Za izvolitev v naziv docenta in znanstvenega sodelavca mora kandidat poleg skupnih in splošnih pogojev izpolnjevati tudi naslednje posebne kakovostne pogoje:

* je uspešen pri reševanju znanstvenih, raziskovalno-razvojnih, umetniških ali strokovnih problemov,
* aktivno deluje v mednarodnem prostoru oz. s svojim umetniškim delom sega v mednarodni prostor,
* ima soglasje habilitacijske komisije.

## člen

### (posebni količinski pogoji za izvolitev v naziv docent in znanstveni sodelavec na znanstvenem področju)

Pri prvi izvolitvi v naziv docent in znanstveni sodelavec mora kandidat izpolnjevati naslednje minimalne količinske pogoje za obravnavo vloge:

* + pri ocenjevanju objavljenih del mora dosegati najmanj 20 točk iz naslova znanstvene dejavnosti,
  + je objavil vsaj 3 pomembna dela, pri katerih mora biti kandidat prvi ali vodilni avtor,
  + od 3 pomembnih del mora biti najmanj 1 članek objavljen v revijah, indeksiranih v SSCI, SCI z IF>0, AHCI ali v Scopus s SNIP>0 (za habilitacijska področja družboslovja in humanistike),
  + največ 2 od 3 pomembnih del sta lahko:
    - članka v znanstvenih revijah, opredeljenih v prilogah članic za posamezna habilitacijska področja, ki so po mnenju stroke po kakovosti in mednarodni odmevnosti primerljive z revijami, indeksiranimi v SSCI, SCI z IF, AHCI ali Scopus s Snip (za habilitacijska področja družboslovja in humanistike),
    - znanstvene monografije ali deli znanstvenih monografij,
    - izum (1.8 v točkovniku).
  + Kandidat lahko uveljavlja največ en izum. Znanstvena monografija šteje kot dve deli.

Kandidat mora vsaj 1 delo objaviti v slovenskem jeziku. To ne velja za tujce.

## člen

### (posebni količinski pogoji za izvolitev v naziv docent na umetniškem področju)

Pri prvi izvolitvi v naziv docent na umetniškem področju mora kandidat izpolnjevati naslednje minimalne količinske pogoje za obravnavo vloge:

* pri ocenjevanju objavljenih del na umetniškem področju doseže najmanj 20 točk,
* ima najmanj 3 pomembna dela, pri katerih je kandidat edini avtor ali pa je pri nastanku dela jasno viden in prepoznaven delež kandidata, če so nastala v soavtorstvu.

## člen

### (posebni količinski pogoji za ponovno izvolitev v naziv docent in znanstveni sodelavec)

Za ponovno izvolitev v naziv docenta na istem habilitacijskem področju mora kandidat v času od datuma oddaje vloge za zadnjo izvolitev doseči vsaj 12 točk (od tega najmanj 3,75 točke iz pedagoške in najmanj 7,5 točk iz znanstvene ali umetniške dejavnosti) in mora iz časa od datuma oddaje vloge za zadnjo izvolitev predložiti vsaj dve pomembni deli.

Pri ponovni izvolitvi v naziv znanstveni sodelavec na istem habilitacijskem področju mora kandidat v času od datuma oddaje vloge za zadnjo izvolitev doseči vsaj 12 točk iz znanstvene dejavnosti in mora iz časa od datuma oddaje vloge za zadnjo izvolitev predložiti vsaj dve pomembni deli.

## člen

### (pogoji za izvolitev v naziv docent in znanstveni sodelavec po prekinitvi veljavnosti naziva)

Kandidat za izvolitev v naziv docenta ali znanstvenega sodelavca po prekinitvi mora od oddaje vloge za zadnjo izvolitev pred prekinitvijo veljavnosti izpolniti vse pogoje, ki veljajo za prvo izvolitev v naziv docenta oz. znanstvenega sodelavca.

##### Višji predavatelj

## člen

### (splošni in posebni kakovostni pogoji za izvolitev v naziv višji predavatelj)

V naziv višjega predavatelja je lahko izvoljen kandidat, ki ima:

* ima najmanj univerzitetno izobrazbo, pridobljeno po študijskih programih, sprejetih do junija 2004, ali izobrazbo najmanj druge stopnje, pridobljeno po študijskih programih, sprejetih po tem datumu,
* izkazana strokovna dela in objave, ki dokazujejo njegovo strokovno uveljavljenost na področju, na katerem želi biti izvoljen v naziv,
* ustrezno bibliografijo,
* izkazano pedagoško usposobljenost in
* ima soglasje habilitacijske komisije.

## člen

### (količinski pogoji za prvo izvolitev v naziv višji predavatelj)

Za prvo izvolitev v naziv višji predavatelj mora kandidat izpolnjevati naslednje minimalne količinske pogoje za obravnavo vloge:

* pri ocenjevanju objavljenih del doseže kumulativno najmanj 16 točk iz znanstvenoraziskovalne, umetniške, strokovne in pedagoške dejavnosti,
* od tega najmanj 6 točk od datuma zaključenega znanstvenega magisterija ali specializacije oz. izobrazbe druge stopnje oz. od datuma odobrene teme doktorske disertacije v primeru odobrenega neposrednega prehoda na doktorski študij.

## člen

### (količinski pogoji za ponovno izvolitev v naziv višji predavatelj)

V naziv višjega predavatelja je lahko ponovno izvoljen kandidat, ki je od datuma oddaje vloge za zadnjo izvolitev v trenutni naziv dosegel vsaj 7,5 točk iz znanstvenoraziskovalne, umetniške, strokovne in pedagoške dejavnosti.

## člen

### (pogoji za izvolitev v naziv višji predavatelj po prekinitvi veljavnosti naziva)

Kandidat za izvolitev v naziv višjega predavatelja po prekinitvi mora kumulativno izpolnjevati vse pogoje za prvo izvolitev v naziv višjega predavatelja, pri čemer mora od oddaje vloge za zadnjo izvolitev v naziv višjega predavatelja pred prekinitvijo veljavnosti doseči vsaj 7,5 točk iz znanstvenoraziskovalne, umetniške, strokovne in pedagoške dejavnosti.

##### Predavatelj

## člen

### (splošni in posebni kakovostni pogoji za prvo in ponovno izvolitev v naziv predavatelj)

V naziv predavatelja za predmete, pri katerih je težišče na posebnih strokovnih znanjih, je lahko izvoljen, kdor

* ima najmanj univerzitetno izobrazbo, pridobljeno po študijskih programih, sprejetih do junija 2004, ali izobrazbo najmanj druge stopnje, pridobljeno po študijskih programih, sprejetih po tem datumu,
* se je strokovno uveljavil na področju, na katerem želi biti izvoljen v naziv,
* ima 10 let uspešnega strokovnega dela v praksi,
* ima pozitivne ocene večine poročevalcev.

V naziv predavatelja tujega jezika na nejezikovnih smereh študija je lahko izvoljen, kdor

* ima univerzitetno izobrazbo ustrezne smeri, pridobljeno po študijskih programih, sprejetih do junija 2004, ali izobrazbo druge stopnje, pridobljeno po študijskih programih, sprejetih po tem datumu.
* se je strokovno uveljavil na področju, na katerem želi biti izvoljen v naziv,
* ima 5 let ustrezne prakse,
* ima pozitivne ocene večine poročevalcev in
* ima soglasje habilitacijske komisije.

##### Lektor

## člen

### (splošni in posebni kakovostni pogoji za izvolitev v naziv lektor)

V naziv lektorja je lahko izvoljen kandidat, ki:

* ima univerzitetno izobrazbo ustrezne smeri, pridobljeno po študijskih programih, sprejetih do junija 2004, ali izobrazbo druge stopnje, pridobljeno po študijskih programih, sprejetih po tem datumu,
* ima 3 leta ustrezne pedagoške prakse in, če gre za žive jezike, vsaj 3 mesece neprekinjenega strokovnega oziroma pedagoškega delovanja v jezikovnem okolju jezikov s področja izvolitve;
* ima ustrezno bibliografijo, ki obsega dela in stvaritve, ki jih priznava stroka kot ustrezni način predstavitve s področja, za katerega se habilitira;
* je pokazal sposobnost za strokovno in pedagoško delo,
* ima izkazano pedagoško usposobljenost in
* ima soglasje habilitacijske komisije.

## člen

### (količinski pogoji za prvo izvolitev v naziv lektor)

Za prvo izvolitev v naziv lektorja mora kandidat izpolnjevati naslednje minimalne količinske pogoje za obravnavo vloge:

* pri ocenjevanju objavljenih del mora doseči kumulativno najmanj 5 točk.

## člen

### (količinski pogoji za ponovno izvolitev v naziv lektor)

V naziv lektorja je lahko ponovno izvoljen, kdor od datuma oddaje vloge za zadnjo izvolitev v naziv doseže 4 točke.

## člen

### (pogoji za izvolitev v naziv lektor po prekinitvi veljavnosti naziva)

Kandidat za izvolitev v naziv lektorja po prekinitvi mora kumulativno izpolnjevati vse pogoje za prvo izvolitev v naziv lektorja, pri čemer mora od oddaje vloge za zadnjo izvolitev v naziv lektorja pred prekinitvijo veljavnosti doseči vsaj 5 točk skupno iz znanstvenoraziskovalne, umetniške, strokovne in pedagoške dejavnosti.

##### Asistent in asistent-raziskovalec

## člen

### (splošni in posebni kakovostni pogoji za izvolitev v naziv asistent in asistent-raziskovalec)

V naziv asistenta ali asistenta-raziskovalca je lahko izvoljen kandidat, ki ima:

* univerzitetno izobrazbo ustrezne smeri, pridobljeno po študijskih programih, sprejetih do junija 2004, ali izobrazbo druge stopnje, pridobljeno po študijskih programih, sprejetih po tem datumu, ter
* kaže sposobnost za znanstvenoraziskovalno, razvojnoraziskovalno, umetniško ali strokovno delo.

## člen

### (količinski pogoji za prvo izvolitev v naziv asistent in asistent-raziskovalec)

V naziv asistenta in asistenta-raziskovalca je lahko prvič izvoljen kandidat, ki je:

* dokončal zadnji študij s povprečno oceno najmanj prav dobro (8), pri čemer se pri izračunu povprečja upoštevajo ocene vseh opravljenih izpitov, vaj in drugih ocenjenih študijskih obveznosti,
* za svoje zaključno delo, če je to pogoj za zaključek študija, dosegel najmanj oceno prav dobro (8).

Če ima kandidat zaključen doktorat znanosti ali znanstveni magistrski študij, se povprečna ocena in ocena zaključnega dela ne preverjata.

## člen

### (kakovostni pogoji za ponovno izvolitev v naziv asistent)

Kandidat je lahko ponovno izvoljen v naziv asistenta, če:

* izkazuje uspehe v znanstvenoraziskovalnem, razvojnoraziskovalnem, umetniškem ali strokovnem delu in
* izkazuje pedagoško usposobljenost.

## člen

### (količinski pogoji za ponovno izvolitev v naziv asistent)

Kandidat je lahko drugič izvoljen v naziv asistenta, če:

* ima vsaj magisterij (oz. znanstveni magisterij) po programu za pridobitev izobrazbe, sprejetim pred junijem 2004, ali
* je pridobil 60 ECTS študijskega programa 3. stopnje oz. je ustvarjalen na umetniškem področju.

Kandidat je lahko tretjič izvoljen v naziv asistenta, če:

* ima vsaj magisterij po programu za pridobitev izobrazbe, sprejetim pred junijem 2004 ali
* je pridobil 120 ECTS študijskega programa 3. stopnje oz. je ustvarjalen na umetniškem področju.

Kandidat je lahko četrtič in nadalje izvoljen v naziv asistenta, če:

* ima doktorat znanosti ali priznanje pomembnih umetniških del.

Kandidat je lahko petič in nadalje izvoljen v naziv asistenta, če:

* je od datuma oddaje vloge za zadnjo izvolitev dosegel najmanj 5 točk skupno iz znanstvene, umetniške, pedagoške in strokovne dejavnosti.

## člen

### (kakovostni pogoji za ponovno izvolitev v naziv asistent-raziskovalec)

Kandidat je lahko ponovno izvoljen v naziv asistent-raziskovalec, če:

* izkazuje uspehe v znanstvenoraziskovalnem, razvojnoraziskovalnem, umetniškem ali strokovnem delu.

## člen

### (količinski pogoji za ponovno izvolitev v naziv asistent-raziskovalec)

Kandidat je lahko drugič izvoljen v naziv asistent-raziskovalec, če:

* ima vsaj magisterij po programu za pridobitev izobrazbe, sprejetim pred junijem 2004 ali
* je pridobil 60 ECTS študijskega programa 3. stopnje.

Kandidat je lahko tretjič izvoljen v naziv asistent-raziskovalec, če:

* ima vsaj magisterij po programu za pridobitev izobrazbe, sprejetim pred junijem 2004 ali
* je pridobil 120 ECTS študijskega programa 3. stopnje.

Kandidat je lahko četrtič izvoljen v naziv asistent-raziskovalec, če:

* ima doktorat znanosti in
* je dosegel kumulativno najmanj 15 točk iz znanstvenoraziskovalne dejavnosti.

Kandidat je lahko petič in nadalje izvoljen v naziv asistent-raziskovalec, če:

* je od datuma oddaje vloge za zadnjo izvolitev dosegel najmanj 5 točk iz znanstvenoraziskovalne dejavnosti.

## člen

### (pogoji za izvolitev v naziv asistent ali asistent-raziskovalec po prekinitvi veljavnosti naziva)

Kandidat za izvolitev v naziv asistenta ali asistenta-raziskovalca po prekinitvi mora izpolnjevati pogoje za naslednjo izvolitev glede na zadnjo izvolitev pred prekinitvijo naziva.

##### Bibliotekar

## člen

### (splošni in posebni pogoji za izvolitev v naziv bibliotekar)

Splošni in posebni pogoji za izvolitev v naziv bibliotekarja so:

* univerzitetna izobrazba ustrezne smeri, pridobljena po študijskih programih, sprejetih do junija 2004, ali izobrazba druge stopnje, pridobljena po študijskih programih, sprejetih po tem datumu,
* 3 leta ustrezne prakse,
* izkazana sposobnost za samostojno strokovno delo.

##### Strokovni svetnik

## člen

### (splošni in posebni pogoji za izvolitev v naziv strokovni svetnik)

Splošni in posebni pogoji za izvolitev v naziv strokovnega svetnika so:

* univerzitetna izobrazba ustrezne smeri, pridobljena po študijskih programih, sprejetih do junija 2004, ali izobrazba druge stopnje, pridobljena po študijskih programih, sprejetih po tem datumu, in
* 15 let ustrezne strokovne prakse na področju, povezanem s področjem, na katerem se voli v naziv.

##### Višji strokovni sodelavec

## člen

### (splošni in posebni pogoji za izvolitev v naziv višji strokovni sodelavec)

Splošni in posebni pogoji za izvolitev v naziv višjega strokovnega sodelavca so:

* univerzitetna izobrazba ustrezne smeri, pridobljena po študijskih programih, sprejetih do junija 2004, ali izobrazba druge stopnje, pridobljena po študijskih programih, sprejetih po tem datumu, in
* 10 let ustrezne prakse na področju, povezanem s področjem, na katerem se voli v naziv.

##### Strokovni sodelavec

## člen

### (splošni in posebni pogoji za izvolitev v naziv strokovni sodelavec)

Splošni in posebni pogoji za izvolitev v naziv strokovnega sodelavca so:

* univerzitetna izobrazba ustrezne smeri, pridobljena po študijskih programih, sprejetih do junija 2004, ali izobrazba druge stopnje, pridobljena po študijskih programih, sprejetih po tem datumu, in
* 2 leti ustrezne prakse na področju, povezanem s področjem, na katerem se voli v naziv.

##### Učitelj veščin

## člen

### (splošni in posebni pogoji za izvolitev v naziv učitelj veščin)

Splošni in posebni pogoji za izvolitev v naziv učitelja veščin so:

* univerzitetna izobrazba ustrezne smeri, pridobljena po študijskih programih, sprejetih do junija 2004, ali izobrazba druge stopnje, pridobljena po študijskih programih, sprejetih po tem datumu, in
* 5 let ustrezne prakse na področju, povezanem s področjem, na katerem se voli v naziv.

# Poročila o usposobljenosti v postopkih izvolitve v naziv

#### Pomen poročila o usposobljenosti

## člen

Poročilo o usposobljenosti mora vsebovati nepristransko oceno kandidatove usposobljenosti za izvolitev v zaprošeni naziv.

#### Poročevalci

## člen

Poročevalec v postopku izvolitve v naziv je lahko visokošolski učitelj ali znanstveni delavec, ki ima enak ali višji naziv od naziva, v katerega se voli kandidat. Vsaj dva izmed poročevalcev morata imeti naziv s habilitacijskega področja, za katerega prosi kandidat. Če na področju, na katerem se kandidat habilitira, ni habilitiranega učitelja z enakim ali višjim nazivom, je lahko poročevalec učitelj, ki ima enak ali višji naziv na sorodnem področju. Kadar gre za prvo ali ponovno izvolitev v naziv višji predavatelj, docent, izredni profesor, znanstveni sodelavec ali višji znanstveni sodelavec, vsaj en poročevalec ni s članice, na kateri se habilitira ali deluje kandidat, kadar gre za izvolitev v naziv redni profesor ali znanstveni svetnik pa vsaj en poročevalec ni iz UL in ni bil habilitiran na UL. Poročevalci so lahko tudi upokojeni učitelji in znanstveni delavci ter tuji univerzitetni učitelji in znanstveni delavci z ustreznim nazivom. Pri interdisciplinarnih področjih morajo biti poročevalci obvezno zastopniki vseh ustreznih področij.

Pri poročevalcih ne sme obstajati nasprotje interesov.

#### Vsebina poročil

## člen

Poročilo o usposobljenosti kandidata mora vsebovati:

* mnenje o predloženi bibliografiji in točkovniku,
* opredelitev do izpolnjevanja minimalnih pogojev za obravnavo vloge,
* obrazloženo oceno pomena kandidatovega znanstvenega ali umetniškega opusa z analizo in oceno kakovosti predloženih kandidatovih del,
* obrazloženo oceno kandidatove pedagoške usposobljenosti, kadar gre za izvolitev v pedagoški naziv,
* oceno kakovosti in pomembnosti kandidatovega strokovnega dela,
* jasno in nedvoumno izjavo o tem, ali in v kakšni meri kandidat izpolnjuje pogoje za izvolitev v zaprošeni naziv.

#### Rok za izdelavo poročil

## člen

Poročevalec mora izdelati oceno v roku, določenim s sklepom senata članice o imenovanju poročevalca.

Rok za izdelavo poročila o usposobljenosti kandidata ne sme biti daljši od dveh mesecev.

Poročevalec lahko v primeru izrednih okoliščin (bolezni, daljše službene odsotnosti ipd.) zaprosi za podaljšanje roka za izdelavo poročila. O podaljšanju roka odloča senat članice, ki je poročevalca imenoval. Roka ni mogoče podaljšati za več kot dva meseca.

#### Posledice neizdelave poročil v roku

## člen

Če poročevalec ne izdela poročila v roku in ne zaprosi za njegovo podaljšanje, ga dekan članice, na kateri teče postopek za izvolitev v naziv, pozove, da nemudoma izdela poročilo.

Če poročevalec kljub opominu dekana ne izdela poročila v nadaljnjih treh tednih, imenuje senat članice drugega poročevalca.

# Mnenje Študentskega sveta o pedagoškem delu kandidata

## člen

Študentski svet članice, na kateri je kandidat pedagoško deloval, izdela mnenje o pedagoškem delu kandidata v roku, ki mu ga v pisnem pozivu določi senat članice, na kateri teče postopek za izvolitev v naziv.

Študentski svet izdela mnenje o pedagoškem delu kandidata ob upoštevanju študentskih anket in drugih dokumentiranih informacij, ki jih pridobi od študentov, npr. o kakovosti mentorskega dela.

Študentski svet pri oblikovanju svojega mnenja ni vezan na rezultate študentskih anket. Če mnenje Študentskega sveta odstopa od rezultatov anket, mora to odstopanje izčrpno obrazložiti in utemeljiti.

#### Sestavine mnenja Študentskega sveta

## člen

Študentsko mnenje mora vsebovati:

* navedbo kandidata in ocenjevalnega obdobja, na katero se nanaša,
* navedbo količinskih in kakovostnih kazalcev, ki so bili podlaga ocene pedagoškega dela kandidata,
* izčrpno obrazložitev.

Negativno mnenje Študentskega sveta mora poleg sestavin iz prvega odstavka vsebovati tudi časovno, količinsko in vsebinsko opredelitev konkretnih pomanjkljivosti v pedagoškem delu kandidata.

#### Vpliv neizdelave mnenja Študentskega sveta na postopek izvolitve v naziv

## člen

Če študentski svet članice ne izdela mnenja o pedagoškem delu kandidata v roku, ki mu ga je za izdelavo mnenja postavil senat, se kakovost kandidatovega pedagoškega dela presoja na podlagi ostalih elementov iz 46. člena.

Študentski svet članice lahko v primeru utemeljenih okoliščin prosi za dvomesečno podaljšanje roka za izdajo mnenja. O podaljšanju roka odloča senat članice iz prvega odstavka 98. člena.

# Prehodne in končne določbe

## člen

Na podlagi sprememb Meril z dne 25. 5. 2021 in sklepa Senata UL z dne 25.10.2022 ne glede na določbe Meril velja:

* **Prekinitev delovanja na tuji univerzi, raziskovalni ali umetniški ustanovi zaradi pandemije COVID-19 ne šteje kot prekinitev v smislu zahteve po neprekinjenem delovanju v tujini.** Kandidat v vlogi za izvolitev v naziv obrazloži, da je moral načrtovano neprekinjeno delovanje prekiniti zaradi pandemije COVID-19 ter ga je kasneje nadaljeval do skupnega trajanja 3 mesecev oziroma je preostanek izvedel z drugimi oblikami iz druge alineje tega člena. Za prekinitev delovanja v tujini po tem odstavku šteje prekinitev, ki je nastala v času trajanja pandemije pred sprejemom sklepa Senata UL št. 4.1. z dne 21.4.2020 in trajala največ do dne 1.1.2023, ki je skladno s sklepom Senata UL z dne 25. 10. 2022 določen kot datum prenehanja izrednih okoliščin.
* **Izredne okoliščine**, ki so nastale zaradi pandemije COVID-19 in kandidatom za izvolitev v naziv izredni profesor, višji znanstveni sodelavec, redni profesor in znanstveni svetnik otežujejo (oz. so oteževale) ali onemogočajo (oz. so onemogočale) izpolnjevanje zahteve po neprekinjenem raziskovalnem, umetniškem ali pedagoškem delovanju na tuji univerzi ali raziskovalni oz. pomembni umetniški ustanovi, lahko v utemeljenih primerih štejejo kot specifične okoliščine iz 3. odstavka 56. člena in 3. odstavka 61. člena Meril, ki so **podlaga za priznavanje izpolnjevanja tega pogoja z drugačnim načinom aktivnega delovanja v mednarodnem okolju v primerljivem obsegu.**

V takem primeru mora kandidat izkazovati rezultate svojega mednarodnega delovanja, kot so na primer skupni članek, ki je rezultat mednarodnega sodelovanja, prijava skupnega mednarodnega projekta, izvajanje celotnega predmeta na tuji univerzi ali podobno. Poleg tega mora kandidat predložiti podroben opis mednarodnih aktivnosti in načina njihove izvedbe, iz katerega je razvidno, da je z mednarodnim delovanjem dosežen namen zahteve po neprekinjenem delovanju v tujem okolju (vpetost oz. spoznavanje z delovanjem tuje univerze oz. druge institucije, prenos dobrih praks v okolje UL) in da je bilo tako delovanje primerljivo z neprekinjenim delovanjem na tuji univerzi ali raziskovalni oz. pomembni umetniški ustanovi. Do ustreznosti takega delovanja, predvsem z vidika doseganja namena zahteve po neprekinjenem delovanju v mednarodnem okolju, se morajo obvezno opredeliti poročevalci na podlagi predložene dokumentacije kandidata. Za izredne okoliščine po tem odstavku štejejo izredne okoliščine, ki so nastale zaradi pandemije COVID-19 in trajajo največ do dne 1.1.2023, ki je skladno s sklepom Senata UL z dne 25. 10. 2022 določen kot datum prenehanja izrednih okoliščin.

* Ne glede na določila teh Meril je v naziv izrednega profesorja in višjega znanstvenega sodelavca lahko izvoljen tudi kandidat, ki **zaradi izrednih razmer**, neposredno povezanih s pandemijo COVID-19, **v letih 2020, 2021 in 2022 ni mogel izpolniti pogoja**, ki se nanaša na 3-mesečno neprekinjeno delovanje na tuji univerzi ali raziskovalni oziroma umetniški ustanovi. Kandidat nezmožnost izpolnitve navedenega pogoja dokaže s potrdilom tuje institucije o nezmožnosti izpolnitve že načrtovanega in dogovorjenega delovanja na tuji instituciji oz. s potrdilom tuje institucije, da bo delovanje izvedeno takoj, ko bodo razmere, zaradi katerih je bil obisk odložen, to dopuščale. **Ta pogoj pa mora kandidat izpolniti pri ponovni izvolitvi v isti naziv ali pri izvolitvi v višji naziv.**

## člen

## 

Uradno prečiščeno besedilo Meril št. 5 (v nadaljevanju: UPB Meril št. 5) začne veljati 15. dan po objavi na spletni strani Univerze v Ljubljani in se uporablja tudi za postopke, ki so na dan uveljavitve UPB Meril št. 5 že v teku, razen v primeru iz drugega odstavka tega člena.

Določbe 3., 43., 51., 57., 62., 64., 68. in 70. člena se ne uporabljajo za postopke izvolitve v naziv, začetih na podlagi vloge, ki jo kandidat odda po začetku veljavnosti UPB Meril št. 5, vendar ne kasneje od dne 15. 12. 2027 v primeru izvolitve v naziv, ki velja pet let ali trajno, in ne kasneje od 15.12.2025 v primeru izvolitve v naziv, ki velja tri leta. V teh primerih se uporabljajo določbe 3., 42., 50., 56., 61., 63., 67. in 69. člena UPB Meril št. 4.

Članice priloge k Merilom uskladijo z UPB Meril št. 5 in jih predložijo Senatu UL v sprejem do 1.4.2023.

# 

## člen

Na podlagi *sprememb Meril z dne 28. 5. 2019 in UPB Meril,* se sprememba 42., 56., 61. in 63. člena Meril UPB4, na podlagi katere mora kandidat za izvolitev v naziv redni profesor, znanstveni svetnik, izredni profesor ali višji znanstveni sodelavec imeti dela z afiliacijo Univerze v Ljubljani, uporablja za tista pomembna dela kandidata, ki bodo sprejeta v objavo od 1. 1. 2020 dalje.

|  |  |  |
| --- | --- | --- |
| Številka: 012-1/2015  Datum: 22. 11. 2022 |  | prof. dr. Gregor Majdič  predsednik Senata UL  rektor UL |